Četrto projektno srečanje je bilo namenjeno evalvaciji tretjega srečanja – aktivnosti učenja, poučevanja in usposabljanja, ki je potekalo v času od 22. 10. 2018 do 27. 10. 2018 na Nizozemskem, na Elde College, Schijndel. Namen srečanja je bil tudi seznanitev z aktivnostmi na 4. LTT- aktivnosti učenja, poučevanja in usposabljanja v Italiji, na ISS Galileo Galilei, Jesi in dejavnosti, ki jih je treba opraviti na lokalni ravni do naslednjega srečanja dijakov in učiteljev v Italiji in do petega projektnega srečanja v Sloveniji.

Dnevni red:

1. Evalvacija tretjega srečanja – aktivnosti učenja, poučevanja in usposabljanja na Nizozemskem, na Elde College, Schijndel.
2. Dejavnosti na lokalni ravni do 4. LTT- aktivnosti učenja, poučevanja in usposabljanja v Italiji, na ISS Galileo Galilei, Jesi od 24. 03. 2018 do 30. 3. 2018
3. Aktivnosti na lokalni ravni do 5. TPM – projektnega srečanja v Sloveniji od 02. 06. 2018 – 05. 06. 2018

1. točka

Udeleženci so evalvirali tretje srečanje – aktivnosti učenja, poučevanja in usposabljanja na Nizozemskem, na Elde College, Schijndel.

Udeleženci LTT so z aktivnostmi sledili ciljem projekta. Program in pripravljene aktivnosti so bile zelo raznolike in so bile dobro organizirane. Udeleženci sestanka so zelo dobro ocenili športne aktivnosti izvedene na Nizozemskem. Pripomba je bila na izbiro hrane, ki ni bila najbolj zdrava.

2. točka

Do četrtega srečanja – aktivnosti učenja, poučevanja in usposabljanja v Italiji, na ISS Galileo Galilei, Jesi, je potrebno na lokalni ravni pripraviti:

* primerjavo stroškov za zdravo hrano in za nezdravo hrano (za dogovorjene jedi oziroma prigrizke, za izračun se uporabijo recepti iz e-knjige receptor pripravljene na LTT v Izoli),
* primerjava cen (v %) med zdravo in nezdravo hrano,
* ponovna izvedba vprašalnika o prehranskih navadah dijakov naše šole in izvedba primerjave – pred in po (100 anketirancev),
* primerjava prehranskih navad dijakov udeležencev projekta in ostalih dijakov šole.

3. točka

Do petega projektnega srečanja v Sloveniji na lokalni ravni pripravimo:

* poročilo o prehranskih navadah dijakov na začetku projekta in ob njegovem zaključku (10 stavkov),
* dopolnitev tabele za končno poročilo (Google drive)

Četrtega projektnega srečanja so se udeležili predstavniki vseh organizacij partneric v projektu:

* Elde College , Schijndel, Nizozemska: Maarten Vermeulen, Ingrid Ruesing;
* ISS Galileo Galilei, Jesi, Italija: Cristina Isabel Pavisic, Paola Montesi;
* IES David Bujan, Cambre, Španija: Marisa Luisa Alvarez Lopez, Silvia Roo Castro.
* Srednja šola Izola, Izola, Slovenija: Nataša Cah, Nataša Valenčič Pogačnik.

Ob zaključku srečanja so se vse organizacije partnerice strinjale z dogovorjenimi aktivnostmi (voden zapisnik srečanja s podpisi vseh organizacij partneric).